Prof. Sean Davison, 'n kampvegter vir genadededood is onder huisarres geplaas na skuldig bevind van dood op drie mense | DieKaap.com
Prof. Sean Davison, wat aangekla is van drie moorde, is Woensdagoggend in die hooggeregshof in Kaapstad vir drie jaar onder huisarres geplaas nadat hy 'n pleitooreenkoms met die staat aangegaan het.
Davison wat nog heeltyd volgehou het dat hy niks verkeerd gedoen het nie, het sy rol in die dade beken.
Ingevolge die pleitooreenkoms mag Davison vir die drie jaar wat hy onder huisarres is, by sy huis werk en die huis net verlaat vir geloofsdoeleindes.
Hy sal ook gemeenskapsdiens moet doen en aan verskeie programme wat deur die departement van justisie en korrektiewe dienste aangewys sal word, moet deelneem.
Davison, 'n kampvegter vir genadedood, is daarvan beskuldig dat hy dr. Anrich Burger in 2013, Justin Varian in Julie 2015 en Richard Holland in November 2015 gehelp het om hul eie lewe te neem.
Hy is in 2018 in verband met die dood van Burger, sy vriend, in hegtenis geneem nadat hy 'n jaar ná sy dood erken het dat hy hom gehelp het om sy eie lewe te neem.
Burger was ná 'n motorongeluk verlam.
Daarna is Davison ook aangekla in verband met Varian se dood op 25 Julie 2015 in Fresnaye. Varian het aan motorneuronsiekte gely.
In April is Davison aangekla nadat hy glo vir Holland gehelp het om sy eie lewe te neem.
Volgens die staat het Davison op 8 November 2015 in Constantia vir Holland 'n noodlottige dosis medisyne toegedien en hom met voorbedagte rade doodgemaak.
Davison is tot agt jaar tronkstraf gevonnis wat algeheel vir 5 jaar opgeskort is, mits hy nie weer aan soortgelyke misdade skuldig bevind word nie.
« This is insane! Farmers owners in SA are now being fined for building dams without licence – Western Cape farmer slapped with R3.5 million fine
DA COUNCILLOR HELPS ANC TAKE CONTROL OF CEDERBERG MUNICIPALITY – ANC member elected themselves to executive posts when the DA caucus walked out »